		Príloha č.2
ZMLUVA  O DIELO
(ďalej len „zmluva“) uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

I.
ZMLUVNÉ  STRANY

1.1.  Objednávateľ:		Obec Danišovce 
Sídlo:			Danišovce 33, 053 22 Odorín
Zastúpený:	 	Mgr. Ján Olekšák - starosta
[bookmark: _Hlk141272245]IČO:			00 689 556
DIČ:			2020715499
Bankové spojenie:	UNICREDIT BANK, pobočka Spišská Nová Ves
IBAN: 			SK36 1111 0000 0066 1674 2042			
E-mail:			danisovce@obecdanisovce.eu
Tel. č.: 			053 / 44 666 56
(ďalej len „objednávateľ“)

1.2. Zhotoviteľ:					
Sídlo:
Zastúpený:						
IČO:					
DIČ:					
IČ DPH:									
Bankové spojenie:				
 IBAN:
 E-mail:					
 Tel. č.:				
 (ďalej len „zhotoviteľ“)		 

II.
PREDMET  PLNENIA

2.1. Predmetom tejto zmluvy je záväzok zhotoviteľa vykonať dielo pre objednávateľa špecifikované v článku III. tejto zmluvy a záväzok objednávateľa vykonané dielo prevziať a zaplatiť zhotoviteľovi za vykonanie diela dohodnutú cenu podľa čl. V. tejto zmluvy.

III.
DIELO
3.1. Pre účely tejto zmluvy sa dielom rozumie vypracovanie projektovej dokumentácie - „Rekonštrukcia a rozšírenie vodovodu v obci Danišovce“. Projektová dokumentácia bude vypracovaná v stupni pre vydanie územného rozhodnutia a v stupni pre vydanie stavebného povolenia (ďalej len „dielo“).
Dielo musí byť spracované v súlade so stavebným zákonom a vykonávacími vyhláškami pre účely vydania stavebného povolenia. 

Zhotoviteľ spracuje dielo minimálne v rámci týchto opatrení: 
a) Rekonštrukcia vodovodu;
b) Rozšírenie vodovodu;
Súčasťou diela bude aj posúdenie tlakových pomerov v obci a návrh ich zosúladenia s podmienkami prevádzky vodovodnej siete podľa STN.
V prípade, že sa počas realizácie ukáže potreba odchýlenia sa od predchádzajúceho bodu, zhotoviteľ  je povinný o tom informovať objednávateľa. So súhlasom objednávateľa je zhotoviteľ oprávnený spracovať dielo s požadovanými zmenami.

3.2 Rozsah dodania:
· 6x projektová dokumentácia v požadovanom rozsahu
· 2x rozpočet a výkaz výmer
· 1x v elektronickej podobe - v pdf. formáte, rozpočet a výkaz výmer v xls. formáte. 

3.3 Zhotoviteľ sa zaväzuje dielo vypracovať v súlade so zákonom č 50/1976 Zb. Stavebný zákon v platnom znení a príslušnými vykonávacími predpismi.

IV.
TERMÍN A MIESTO PLNENIA 
4.1. Zmluvné strany sa dohodli, že termín vykonania diela špecifikovaného v článku III. tejto zmluvy je najneskôr do 30 dní odo dňa nadobudnutia účinnosti tejto zmluvy.  Objednávateľ súhlasí s dodaním diela aj pred dohodnutým termínom.
4.2 Zhotoviteľ je povinný dodať dielo na miesto plnenia: Obec Danišovce, Danišovce 33, 053 22 Odorín.
4.3 Podmienkou pre zahájenie prác a dodržania termínu je poskytnutie súčinnosti objednávateľa do 7 dní odo dňa nadobudnutia účinnosti tejto zmluvy poskytnúť zhotoviteľovi nižšie uvedené podklady:
- výškopis a polohopis záujmového územia
- zakreslenie podzemných sietí
- zameranie skutkového stavu existujúceho vodovodu.

V.
CENA  DIELA
[bookmark: _Hlk141273394]5.1. Cena za zhotovenie diela v rozsahu čl. III. tejto zmluvy predstavuje cenu najnižšej cenovej ponuky predloženej v rámci prieskumu trhu s názvom: Vypracovanie projektovej dokumentácie - „Rekonštrukcia a rozšírenie vodovodu v obci Danišovce“.
5.2 Cena je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov. Cena zahŕňa všetky náklady zhotoviteľa, vynaložené na vykonanie diela.
5.4.  Celková cena diela je stanovená vo výške: 
	Vypracovanie projektovej dokumentácie- „Rekonštrukcia a rozšírenie vodovodu v obci Danišovce“
	Cena v EUR bez DPH
	DPH 20 %
	Cena v EUR s DPH

	Projektová dokumentácia pre vydanie územného rozhodnutia 
	
	
	

	Projektová dokumentácia pre vydanie stavebného povolenia
	
	
	

	CENA CELKOM za celý predmet zákazky
	
	
	


 
(Cena celkom slovom: ...................................Eur s DPH).
VI.
PLATOBNÉ  PODMIENKY A ZMLUVNÉ POKUTY

6.1. Cena za dielo bude fakturovaná na základe vystavených faktúr v zmysle článku V ods. 5.4 tento zmluvy.  
6.2. Prvú faktúru vystaví zhotoviteľ po dodaní časti diela – „Projektová dokumentácia pre vydanie územného rozhodnutia“, a to do 14 dní odo dňa odovzdania kompletnej časti diela objednávateľovi. 
Druhú faktúru vystaví zhotoviteľ po dodaní časti diela – „Projektová dokumentácia pre vydanie stavebného povolenia“, a to do 14 dní odo dňa odovzdania kompletnej časti diela objednávateľovi. 
6.3. Podkladom pre vystavenie faktúry na zhotovenie diela bude protokol o prevzatí diela podpísaný objednávateľom aj zhotoviteľom. Fakturácia je podmienená vecným, kvalitatívnym a termínovým plnením v zmysle tejto zmluvy. Faktúra je uhradená dňom pripísania finančnej čiastky na účet zhotoviteľa. Lehota splatnosti faktúry je 30 dní od doručenia faktúry objednávateľovi.
6.4 V prípade omeškania zhotoviteľa so zhotovením projektovej dokumentácie v termíne, má objednávateľ právo požadovať od zhotoviteľa zmluvnú pokutu vo výške 0,03 % z  ceny projektovej dokumentácie za každý kalendárny deň omeškania.
6.5 V prípade omeškania objednávateľa s úhradou ceny alebo jej časti má zhotoviteľ právo požadovať zaplatenie úrokov z omeškania vo výške 0,03 % z nezaplatenej sumy za každý kalendárny deň omeškania.
6.6. Zhotoviteľ sa zaväzuje, že bez súhlasu objednávateľa nepostúpi svoje peňažné pohľadávky, ktoré vzniknú z tejto zmluvy iným, tretím osobám.

VII.
ZODPOVEDNOSŤ  ZA  VADY
7.1. Zhotoviteľ zodpovedá za to, že dielo zhotoví a dodá podľa platných technických a právnych predpisov a v zmysle podmienok tejto zmluvy, a že bude mať vlastnosti dojednané v tejto zmluve.
7.2. V prípade zistenia vád diela je objednávateľ oprávnený požadovať od zhotoviteľa bezplatné odstránenie vád diela. Zhotoviteľ sa zaväzuje prípadné vady odstrániť bez zbytočného odkladu po uplatnení oprávnenej reklamácie, najneskôr však do 30 dní od zistenia uplatnenia si nárokov z vád diela objednávateľom.

VIII.
OSTATNÉ  USTANOVENIA
8.1. Zhotoviteľ bude informovať objednávateľa o stave rozpracovaného diela.
8.2. Zhotoviteľ bude pri vypracovávaní diela postupovať s odbornou starostlivosťou. Zaväzuje sa dodržiavať  všeobecne záväzné predpisy, technické normy a podmienky tejto zmluvy. 
8.3. Dielo sa po odovzdaní stáva majetkom objednávateľa.

IX.
ZÁVEREČNÉ  USTANOVENIA

9.1 Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a ostatných všeobecne záväzných právnych predpisov Slovenskej republiky.
9.2 Všetky jednostranné úkony, pre ktoré táto zmluva alebo všeobecne záväzné právne predpisy požadujú písomnú formu, si budú zmluvné strany doručovať osobne elektronicky alebo poštou. Zásielky doručované prostredníctvom pošty sa doručujú vždy na adresu uvedenú v záhlaví tejto Zmluvy. 
9.3 Meniť alebo dopĺňať obsah tejto zmluvy je možné len formou písomných a očíslovaných dodatkov podpísaných oprávnenými zástupcami oboch zmluvných strán.
9.4 Túto zmluvu uzatvorili zmluvné strany slobodne, vážne, bez skutkového alebo právneho omylu a na znak súhlasu ju podpísali prostredníctvom svojich oprávnených zástupcov.
9.5 Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
9.6 Zhotoviteľ podpísaním tejto zmluvy v zmysle ustanovení zákona č. 18/2018 Z. z. o ochrane osobných údajov v platnom znení, udeľuje objednávateľovi súhlas so spracovaním svojich osobných údajov v  rozsahu zmluvných strán tejto zmluvy na evidenčné účely, najmä vedenie registra zmlúv objednávateľa na dobu určitú, počas vedenia registra zmlúv objednávateľa.
9.7 Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a Zhotoviteľ je povinný poskytnúť súčinnosť v plnej miere. 
9.8 Zhotoviteľ je povinný strpieť výkon kontroly/auditu súvisiaceho s dodávaným tovarom,  službami a stavebnými prácami kedykoľvek počas platnosti a účinnosti Zmluvy o poskytnutí NFP a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
9.9 Objednávateľ si vyhradzuje právo odstúpiť od zmluvy ak dielo nebude riadne dodané v uvedenom termíne.
9.10 Porušením alebo ohrozením obchodného tajomstva nie je zverejnenie zmluvy podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
9.11 Táto zmluva sa vyhotovuje v 4 vyhotoveniach, z ktorých 2 vyhotovenia si ponechá objednávateľ a 2 vyhotovenia obdrží zhotoviteľ.
9.12 Neoddeliteľnou súčasťou tejto zmluvy je Príloha č.1 Návrh celkovej cenovej ponuky.

	Za Zhotoviteľa: 
	Za Objednávateľa:





	V ........................, dňa .......................
	V Danišovciach, dňa .....................



	


...........................................................
	


.......................................................


							Mgr. Ján Olekšák - starosta 

